Mega-
mega (žymima M) – SI sistemos priešdėlis, reiškiantis daugiklį 106 arba 1 000 000. Pavyzdžiui, 1 MW (vienas megavatas) = 1 000 000 W = 1000 kW. Priešdėlis kilo iš graikų kalbos žodžio μέγας 'didelis'. Kompiuterių moksle priešdėlis mega- gali reikšti 1 048 576 (tai yra tas pats kaip 10242 arba 220), o ne 106, todėl žodis megabaitas gali reikšti ir 1 000 000 baitų, ir 1 048 576 baitų. Norint išvengti dviprasmiškumo buvo pasiūlyta daugiklį 220 žymėti priešdėliu mebi-, o mega- vartoti tik žymint 106. Retomis išimtimis megabaitas gali reikšti ir 1000×1024 (1 024 000) baitų. Megapikselis paprastai reiškia 1 000 000 pikselių, nepaisant to, kad šis žodis taip pat yra susijęs su kompiuteriais. Kai dydis yra keliamas laipsniu, bet koks daugiklį reiškiantis priešdėlis yra laikomas dydžio dalimi, todėl taip pat turi būti keliamas laipsniu. Pvz., (10 Mm)2 = 100 Mm², kur 1 Mm² reiškia vieną kvadratinį megametrą. Kadangi viename megametre yra 1 000 000 m, 1 Mm² = (1 000 000 m)2 = 1 000 000 000 000 m² = 1012 m², o ne 106 m². Panašiai yra ir su kubiniais megametrais: 1 Mm³ = (1 000 000 m)3 = 1 000 000 000 000 000 000 m³ = 1018 m³.